[{"text_idx": "#000000", "text": "Bae Copr yn rhoi hwb gwerth \u00a334.6 miliwn i fusnesau rhanbarthol"}, {"text_idx": "#000001", "text": "O beirianneg ac addurno i loriau a thirlunio, dengys ffigurau newydd fod Dinas-ranbarth Bae Abertawe wedi elwa o waith gwerth dros \u00a334.6 miliwn diolch i adeiladu cam un Bae Copr."}, {"text_idx": "#000002", "text": "Yn ogystal ag Arena Abertawe, mae datblygiad cam un Bae Copr hefyd yn cynnwys parc arfordirol 1.1 erw, cartrefi newydd, y bont newydd dros Oystermouth Road, fflatiau newydd a lleoedd newydd i fusnesau hamdden a lletygarwch."}, {"text_idx": "#000003", "text": "Dengys y ffigurau hefyd fod busnesau yn Abertawe wedi elwa o \u00a317.9m o\u2019r \u00a334.6m a wariwyd. Roedd busnesau mewn mannau eraill yng Nghymru y tu allan i Ddinas-ranbarth Bae Abertawe wedi elwa hefyd o wariant pellach gwerth \u00a318.7m."}, {"text_idx": "#000007", "text": "\u201cBydd y miloedd o weithwyr adeiladu sydd wedi bod ar y safle ers i\u2019r gwaith adeiladu gychwyn hefyd wedi bod yn gwario arian yn siopau, bwytai, gwestai, thafarndai a busnesau eraill Abertawe, sydd wedi bod yn hwb i\u2019w groesawu i\u2019n cymuned fusnes yn y cyfnod heriol hwn."}, {"text_idx": "#000008", "text": "\u201cOnd yn ogystal a\u0302 Bae Copr, byddwn yn ceisio sicrhau bod busnesau lleol yn elwa yn y ffordd hon fel rhan o\u2019n cynlluniau ailddatblygu sylweddol yn Abertawe. Mae hyn yn cynnwys adeiladu datblygiad swyddfa newydd ar hen safle clwb nos Oceana ar Ffordd y Brenin, gyda digwyddiad eisoes wedi\u2019i gynnal i fusnesau lleol ddysgu am y cyfleoedd sy\u2019n rhan o\u2019r prosiect hwnnw.\u201d"}, {"text_idx": "#000009", "text": "Caiff elfen yr Arena o Fae Copr a\u2019r datblygiad swyddfa newydd a gynllunnir ar gyfer Ffordd y Brenin eu hariannu\u2019n rhannol gan Fargen Ddinesig Bae Abertawe \u2013 buddsoddiad o hyd at \u00a31.3 biliwn mewn naw rhaglen a phrosiect mawr ar draws Dinas-ranbarth Bae Abertawe y mae Llywodraeth y DU a Llywodraeth Cymru wedi\u2019u cymeradwyo."}, {"text_idx": "#000012", "text": "Cofrestrwch ar gyfer ein cylchlythyrau e-bost i gael y newyddion a\u2019r wybodaeth ddiweddaraf am ddatblygiadau Bae Copr"}]